ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী মহারাষ্ট্রে পথ দুর্ঘটনায় নিহতদের প্রতি গভীর শোক প্রকাশ করেছেন
দুর্ঘটনায় ক্ষতিগ্রস্তদের জন্য প্রধানমন্ত্রী জাতীয় বিপর্যয় তহবিল থেকে অনুদান ঘোষণা
নতুন দিল্লি, ২০ আগষ্ট, ২০২১
মহারাষ্ট্রের বুলধানা জেলায় পথ দুর্ঘটনায় নিহতদের প্রতি প্রধানমন্ত্রী গভীর শোক প্রকাশ করেছেন।
প্রধানমন্ত্রীর দপ্তর থেকে এক টুইট বার্তায় বলা হয়েছে যে," বুলধনা জেলায় পথ দুর্ঘটনায় প্রাণহানির ঘটনায় মর্মাহত। শোকাহত পরিবারের প্রতি সমবেদনা জ্ঞাপন। আহতরা দ্রুত সুস্থ হয়ে উঠুক।
প্রধানমন্ত্রী জাতীয় বিপর্যয় তহবিল থেকে এই দুর্ঘটনায় নিহতদের নিকটবর্তী পরিবারের জন্য দু লক্ষ টাকা অনুদান দেওয়া হবে। আহতদের জন্য দেওয়া হবে ৫০ হাজার টাকা: প্রধানমন্ত্রী নরেন্দ্র মোদী"।
CG/ SB
(
সড়কপরিবহণওমহাসড়কমন্ত্রক
বিদেশে সফরের সময় আন্তর্জাতিক ড্রাইভিং লাইসেন্সের পুনর্নবীকরণে সুবিধা দিতে জনসাধারণের মতামত আহ্বান
নয়াদিল্লি, ১০ অক্টোবর, ২০২০
বিদেশ থাকাকালীন অবস্থায় যদি কোনও নাগরিকের আন্তর্জাতিক ড্রাইভিং পারমিট বা আইডিপি-র মেয়াদ ফুরিয়ে যায়, সেক্ষেত্রে ড্রাইভিং পারমিট পুনর্নবীকরণের জন্য ১৯৮৯ সালের কেন্দ্রীয় মোটরগাড়ি আইনে সংশোধন করতে চেয়ে কেন্দ্রীয় সড়ক পরিবহণ ও মহাসড়ক মন্ত্রক গত ৭ অক্টোবর এক খসড়া বিজ্ঞপ্তি জারি করে এ সম্পর্কে জনসাধারণের মতামত চেয়েছে।
কিছু কিছু ক্ষেত্রে মন্ত্রকের নজরে এসেছে যে, নাগরিকরা যখন বিদেশে ট্রাভেল বা সফর করছেন, তখন আন্তর্জাতিক ড্রাইভিং পারমিটের মেয়াদ ফুরিয়ে গেলে তা পুনর্নবীকরণ করার কোনও ব্যবস্থা নেই। এই বিষয়টিকে বিবেচনায় রেখে বিদেশে থাকাকালীন সময় নাগরিকদের আন্তর্জাতিক ড্রাইভিং পারমিট পুনর্নবীকরণের সুবিধা দিতেই ১৯৮৯-এর কেন্দ্রীয় মোটরগাড়ি আইনে সংশোধনের প্রস্তাব করা হয়। বিদেশে থাকাকালীন সময়ে নাগরিকরা ড্রাইভিং পারমিটের মেয়াদ ফুরিয়ে গেলে সংশ্লিষ্ট দেশের ভারতীয় দূতাবাস বা মিশনে আবেদন করতে পারবেন। প্রাপ্ত আবেদনগুলি 'বাহন' পোর্টালের মাধ্যমে সংশ্লিষ্ট আঞ্চলিক পরিবহণ কার্যালয়ে বিবেচনার জন্য পাঠিয়ে দেওয়া হবে।
এই খসড়া বিজ্ঞপ্তিতে আরও প্রস্তাব করা হয়েছে, আন্তর্জাতিক ড্রাইভিং পারমিটের পুনর্নবীকরণের আবেদনের সময় সংশ্লিষ্ট ব্যক্তির মেডিকেল সার্টিফিকেট এবং বৈধ ভিসার বিষয়টিকে অন্তর্ভুক্ত করা হবে না কারণ, বিদেশে থাকাকালীন অবস্থায় ড্রাইভিং লাইসেন্সের পুনর্নবীকরণের ক্ষেত্রে অন্য কোনও মেডিকেল সার্টিফিকেট জমা দেওয়ার প্রয়োজন নেই। এছাড়াও এমন কিছু দেশ রয়েছে যেখানে আগমনের সঙ্গে সঙ্গেই ভিসা দেওয়া হয়ে এবং সেক্ষেত্রে ভারতে ফিরে আসার পূর্বেই আন্তর্জাতিক ড্রাইভিং পারমিটের জন্য আবেদনের সময় তৎক্ষণাৎ ভিসা হাতে পাওয়া যায় না। এই সমস্ত বিষয়গুলিকে বিবেচনায় রেখেই আন্তর্জাতিক ড্রাইভিং পারমিটের মেয়াদ বৃদ্ধি বা আবেদনের ক্ষেত্রে মেডিকেল সার্টিফিকেট বা বৈধ ভিসার বিষয়টিকে অন্তর্ভুক্ত করা থেকে বাতিল করা হয়েছে।
এ সংক্রান্ত মতামত বা পরামর্শ বিজ্ঞপ্তি জারির ৩০ দিনের মধ্যে নিম্নলিখিত ঠিকানায় পাঠানো যেতে পারে :
যুগ্ম সচিব, সড়ক পরিবহণ ও মহাসড়ক মন্ত্রক, পরিবহণ ভবন, পার্লামেন্ট স্ট্রিট, নতুন দিল্লি - ১১০০০১। ই-মেল আইডি হল - Email: jspb-morth[at]gov[dot]in ।
CG/BD/DM
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৬৮ কোটির বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ৫ কোটি ৮লক্ষর বেশি অব্যবহৃত টিকার ডোজ রয়েছে , আরো ১কোটি ৪৪ লক্ষ টিকা পাঠানো হচ্ছে
নতুনদিল্লী, ৬ই সেপ্টেম্বর, ২০২১
দেশ জুড়ে কেন্দ্রীয় সরকার কোভিড-১৯টিকাকরণ যাতে দ্রুত সম্পন্ন করা যায় এবং মানুষ যাতে দ্রুত টিকা নিতে পারেন, সেটি নিশ্চিত করার জন্য অঙ্গীকারবদ্ধ। রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৬৮,০৪,৯৩,২১৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ১,৪৪,৮০,১১০ টি ডোজ সরবরাহ করা হবে ।
রাজ্য ও কেন্দ্রশাসিত অঞ্চলগুলির কাছে এখনও ৫,০৮,৭৬,৪৯০ টি টিকার ডোজ আছে।
CG/CB/SFS
(Visitor Counter : 162
নীতিআয়োগ
নীতি আয়োগের পক্ষ থেকে ভারতের দ্বিতীয় স্বেচ্ছামূলক জাতীয় স্তরের পর্যালোচনা প্রতিবেদন রাষ্ট্রসঙ্ঘের উচ্চ স্তরীয় রাজনৈতিক ফোরামে পেশ করা হয়েছে
নয়াদিল্লি, ১৩ জুলাই, ২০২০
নীতি আয়োগ ২০২০-র সুস্থায়ী উন্নয়ন সম্পর্কিত ভারতের দ্বিতীয় স্বেচ্ছামূলক জাতীয় স্তরের পর্যালোচনা প্রতিবেদন রাষ্ট্রসংঘের উচ্চ স্তরীয় রাজনৈতিক ফোরামে পেশ করেছে। উল্লেখ করা যেতে পারে, রাষ্ট্রসঙ্ঘের এই ফোরাম সুস্থায়ী উন্নয়নের উদ্দেশ্য অর্জন সম্পর্কিত ১৭টি ভিন্ন ভিন্ন বিষয়ে অগ্রগতি পর্যালোচনার ক্ষেত্রে আন্তর্জাতিক স্তরের এক উপযুক্ত মঞ্চ। নীতি আয়োগের সহ-সভাপতি ডঃ রাজীব কুমার ভারতের এই প্রতিবেদন পেশ করেন। প্রতিবেদনের শিরোনাম দেওয়া হয়েছে দশকব্যাপী কর্মপরিকল্পনা : সুস্থায়ী উন্নয়নের উদ্দেশ্যগুলিকে আন্তর্জাতিক স্তর থেকে স্থানীয় স্তরে নিয়ে আসা। এ বছর রাষ্ট্রসঙ্ঘের উচ্চ স্তরীয় রাজনৈতিক ফোরামে ১০ থেকে ১৬ই জুলাই পর্যন্ত ৪৭টি সদস্য দেশ তাদের প্রতিবেদন পেশ করবে। কোভিড-১৯ মহামারীর প্রেক্ষিতে এবারের এই অনুষ্ঠান অনলাইনে আয়োজন করা হচ্ছে।
উল্লেখ করা যেতে পারে, রাষ্ট্রসঙ্ঘের অর্থনৈতিক ও সামাজিক পরিষদের পৃষ্ঠপোষকতায় প্রতি বছর জুলাই মাসে ৮ দিনের উচ্চ স্তরীয় রাজনৈতিক ফোরামের বৈঠক আয়োজন করা হয়ে থাকে। সদস্য দেশগুলির পক্ষ থেকে পেশ করা প্রতিবেদনগুলিতে সুস্থায়ী উন্নয়নের উদ্দেশ্যগুলি অর্জনে পরিচালিত কর্মকান্ডের অগ্রগতি পর্যালোচনা হয়ে থাকে। এমনকি, এই বৈঠকে প্রত্যেকটি সদস্য দেশ কাজকর্ম রূপায়ণের ক্ষেত্রে তাদের অভিজ্ঞতা, কর্মসম্পাদনে শ্রেষ্ঠ পন্থা-পদ্ধতি প্রভৃতি বিষয় নিয়ে পারস্পরিক আলোচনা হয়। নীতি আয়োগের পক্ষ থেকে ২০১৭ সালে ভারতে প্রথম জাতীয় স্তরে এই ধরনের পর্যালোচনা প্রতিবেদন প্রথমবার পেশ করা হয়।
এই উপলক্ষে নীতি আয়োগের সহ-সভাপতি ডঃ রাজীব কুমার মহামারীর দরুণ প্রতিটি দেশ যে ধরনের সমস্যার সম্মুখীন হয়েছে, সে প্রসঙ্গে তাঁর সহমর্মিতা প্রকাশ করে ভারতে সদ্যঘোষিত আত্মনির্ভর ভারত অভিযানের আওতায় মহামারী মোকাবিলায় গৃহীত পদক্ষেপগুলি তুলে ধরেন। তিনি আরও বলেন, বর্তমান অপ্রত্যাশিত পরিস্থিতি মোকাবিলায় সমস্ত ভেদাভেদ ভুলে প্রত্যেকটি সদস্য দেশকে এগিয়ে আসতে হবে এবং সুস্থায়ী উন্নয়নের উদ্দেশ্যগুলি পূরণে রূপায়িত কর্মকান্ডগুলির গতি আরও ত্বরান্বিত করতে হবে। আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেন, দীর্ঘমেয়াদী পরিবর্তনের লক্ষ্যে সুস্থায়ী উন্নয়নের উদ্দেশ্যগুলি পূরণের কাজে গতি সঞ্চারিত করতে যাবতীয় প্রয়াস গ্রহণে আমরা অঙ্গীকারবদ্ধ।
(CG/BD/SB
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চল গুলিতে মিশন ইন্দ্রধনুষ-৩.০ প্রকল্পের কাজ জোরদার করা হচ্ছে
নতুন দিল্লি, ২৩ ফেব্রুয়ারি, ২০২১
রাজ্য ও কেন্দ্রশাসিত অঞ্চল গুলিতে মিশন ইন্দ্রধনুষ-৩.০ প্রকল্পের কাজ জোরদার করা হচ্ছে। বিশেষত যে সমস্ত এলাকায় গর্ভবতী মহিলা ও শিশুরা রোগ প্রতিরোধ ক্ষমতা অর্জনের জন্য নিয়মিত টিকাদান কর্মসূচির সঙ্গে যুক্ত হতে পারে নি সেইসব এলাকায় এই প্রকল্প রূপায়নে বিশেষ জোর দেওয়া হচ্ছে। এই প্রকল্পে তৃতীয় পর্যায়ের মাধ্যমে শিশু ও গর্ভবতী মহিলাদের জন্য সরকার এই কর্মসূচি গ্রহণ করেছে। যা ২০২১-এর ২২ ফেব্রুয়ারি থেকে ১৫ দিনের জন্য শুরু হয়েছে।
কেন্দ্রীয় স্বাস্থ্য ও পরিবারকল্যাণমন্ত্রী ডক্টর হর্ষবর্ধন গত ১৯ ফেব্রুয়ারি এই প্রকল্পে অভিযানের সূচনা করে আবেদন জানান যে, রাজ্য এবং জেলা পর্যায়ে টিকাকরণের সঙ্গে যুক্ত কর্মীরা যেন প্রতিটি বাড়িতে গিয়ে শিশুদের রোগ প্রতিষেধক টিকা দেওয়ার ব্যবস্থা করেন।
ইতিমধ্যেই উত্তরপ্রদেশে ২১ ফেব্রুয়ারি এই কর্মসূচির সূচনা করেছেন সে রাজ্যের মুখ্যমন্ত্রী শ্রী যোগী আদিত্যনাথ। অন্যদিকে, ২২ ফেব্রুয়ারি, রাজস্থানের এই অভিযানের সূচনা করেছেন সে রাজ্যের স্বাস্থ্যমন্ত্রী ডক্টর রঘু শর্মা। ওইদিন মধ্যপ্রদেশেও এই অভিযানের সূচনা করেন সেই রাজ্যের স্বাস্থ্যমন্ত্রী ডক্টর প্রভু রাম চৌধুরী।
দুটি পর্যায়ে মোট ১৫ দিন এই অভিযান চলবে। এজন্য, ২৯ টি রাজ্য ও কেন্দ্রশাসিত অঞ্চলের ২৫০ টি জেলাকে চিহ্নিত করা হয়েছে। বিশেষত যে সমস্ত এলাকায় পরিযায়ী শ্রমিকরা রয়েছেন।
মিশন ইন্দ্রধনুষ-৩.০ প্রকল্পের জোরদার অভিযান চালানোর জন্য সারাদেশে ৩১৩ টি জেলাকে কম ঝুঁকিপ্রবণ, ১৫২ টি জেলাকে মাঝারি ঝুঁকিপ্রবণ এবং ২৫০ টি জেলাকে অতি ঝুঁকিপ্রবণ জেলা হিসেবে চিহ্নিত করা হয়েছে।
গত ২২ ফেব্রুয়ারি বিকেল পাঁচটা পর্যন্ত পাওয়া তথ্য অনুযায়ী, এই প্রকল্পে ২৯ হাজার শিশু এবং ৫ হাজার গর্ভবতী মহিলাকে টিকাকরণের আওতায় আনা হয়েছে।
শিল্পওবাণিজ্যমন্ত্রক
মূল খাতে উৎপাদনের পতন
নতুন দিল্লি, ১২ ফেব্রুয়ারি, ২০২১
সমগ্রহ দেশজুড়ে আটটি মূল শিল্পে উৎপাদনের হার ২০২০ সালের এপ্রিল মাসের তীব্র হ্রাসের পর এগুলির সামগ্রিকভাবে বৃদ্ধির লক্ষণ দেখা যাচ্ছে।
এই আটটি মূল শিল্প হচ্ছে- কয়লা, অপরিশোধিত তেল, প্রাকৃতিক গ্যাস, পেট্রোলিয়াম শোধনাগার, সার, ইস্পাত, সিমেন্ট ও বিদ্যুৎ। কোভিড জনিত পরিস্থিতির ফলে সারা বিশ্বজুড়ে অর্থনীতির ওপর একটা বড় আঘাত আসে। যেমন, মার্কিন যুক্তরাষ্ট্র, ইউরোপীয় ইউনিয়ন, যুক্তরাজ্য, জাপান এবং ভারতেও লকডাউনের ফলে ক্ষতির সম্মুখীন হয়েছিল। তবে, লকডাউন শিথিল হওয়ার পর অর্থনৈতিক বেশ কয়েকটি ক্ষেত্রে উন্নতি লক্ষ্য করা গেছে।
রাজ্যসভায় আজ এক লিখিত প্রশ্নের জবাবে কেন্দ্রীয় শিল্প ও বাণিজ্যমন্ত্রী শ্রী সোমপ্রকাশ এই তথ্য জানিয়েছেন।
কেন্দ্রীয় সরকার শিল্পের বিকাশ এবং জিডিপি বৃদ্ধির লক্ষ্যে একগুচ্ছ সংস্কার মূলক পদক্ষেপ নিয়েছে। জিএসটির সরলীকরণ করা হয়েছে।মেক ইন ইন্ডিয়া কর্মসূচির মাধ্যমে আঞ্চলিক স্তরে উৎপাদিত শিল্প সামগ্রীর উৎপাদনের ওপর গুরুত্ব আরোপ করা হয়েছে। সরাসরি বিদেশি বিনিয়োগের ক্ষেত্রেও উদারীকরণ করা হয়েছে। স্বচ্ছতা বজায় রাখতে জনধন আধার মোবাইলের ব্যবস্থা করা হয়েছে। এর পাশাপাশি, ২০১৯ সালের সেপ্টেম্বর মাসে কয়েকটি গার্হস্থ্য উৎপাদন শিল্পে কর্পোরেট করের পরিমান কমিয়ে ১৫ শতাংশ করা হয়েছে। যা সারা বিশ্বের মধ্যে সর্বনিম্ন। এছাড়াও কেন্দ্রীয় সরকার ২০২১-২২ আর্থিক বছরে বাজেটে বেশ কিছু ক্ষেত্রে বিকাশ ঘটিয়েছে। কোভিড জনিত অতিমারির ফলে উদ্ভূত পরিস্থিতি সামাল দিতে সরকার ২৭.১ লক্ষ্য কোটি টাকার বিশেষ অর্থনৈতিক প্যাকেজ ঘোষণা করে।
আত্মনির্ভর ভারত কর্মসূচিতে ইস্পাত শিল্পে বেশ কিছু উল্লেখযোগ্য পদক্ষেপ নেওয়া হয়েছে। ন্যাশনাল ইনফ্রাস্ট্রাকচার পাইপলাইন, প্রধানমন্ত্রী গ্রাম সড়ক যোজনা, মেক ইন ইন্ডিয়া, প্রধানমন্ত্রী আবাস যোজনা, স্বচ্ছ ভারত মিশন, জল জীবন মিশন প্রভৃতি প্রকল্প গুলির মাধ্যমে সিমেন্ট ইস্পাত এবং অন্যান্য নির্মাণ সামগ্রীর ব্যবহার বহুলাংশে বেড়েছে। যার সুপ্রভাব অর্থনীতির ওপর পড়েছে।
নির্বাচনকমিশন
উত্তরপ্রদেশে গত সাধারণ নির্বাচনের পর ৫৫ লক্ষের বেশি নতুন ভোটদাতা, এদের মধ্যে ১৮-১৯ বছর বয়সী ভোটারের সংখ্যা ১৬.৭৫ লক্ষ
নয়াদিল্লি, ০৯ এপ্রিল, ২০১৯
উত্তরপ্রদেশে ৭ দফায় ৮০টি লোকসভা আসেনরে জন্য ভোটগ্রহণ করা হবে। ১৪,৪৩,১৬,৮৯৩ জন ভোটদাতা তাদের মতাধিকার প্রয়োগ করবেন। এদের মধ্যে ৭৭,৯৪,১৫৭৭ জন পুরুষ। মহিলা ভোটদাতা ৬৬,১১,১৯৪১ জন। অন্যান্য ভোটদাতার সংখ্যা ৮৩৭৪।
গত সাধারণ নির্বাচনের থেকে ভোটদাতার সংখ্যা বেড়েছে ৫৫,০৬,৩৩৬, অর্থাৎ ৩.৯৬ শতাংশ। এদের মধ্যে ১৮-১৯ বছর বয়সী ভোটদাতার সংখ্যা ১৬,৭৫,৫৬৭।
রাজ্যের ৮০টি লোকসভা কেন্দ্রে যে ৭ দফায় নির্বাচন হবে, তার প্রথম দফা ১১ই এপ্রিল। সুষ্ঠু নির্বাচনের জন্য রাজ্য জুড়ে ১,৬৩,৩৩১-টি ভোটগ্রহণ কেন্দ্র খোলা হয়েছে।
প্রসঙ্গত, ২০১৪র সাধারণ নির্বাচনে উত্তরপ্রদেশে ভোটদানের হার ছিল সবথেকে বেশি- ৫৮.৪৪ শতাংশ।
CG/CB/NS
(Visitor Counter : 78
পরমাণুশক্তিদপ্তর
টাটা মেমোরিয়াল সেন্টার ইন্দোনেশিয়ার ক্যান্সার রোগীদের দিশা-নির্দেশ প্রদানকারী দুটি দলকে সফলভাবে প্রশিক্ষণ দিয়েছে
৪ লক্ষ ক্যান্সার রোগীকে গত তিন বছরে পরিষেবা দিয়েছেন এই দিশা-নির্দেশকারীরা
মুম্বাই, ০২ নভেম্বর, ২০২২
টাটা মেমোরিয়াল সেন্টার ইন্দোনেশিয়ায় ক্যান্সার পরিষেবার মানোন্নয়নে সেদেশের ক্যান্সার রোগী নেভিগেশন কর্মসূচির অংশীদারিত্বের জন্য এ বছরের ৭ এপ্রিল বিশ্ব স্বাস্থ্য দিবসে চুক্তি স্বাক্ষর করে। ইন্দোনেশিয়ার ধরমাইস ন্যাশনাল ক্যান্সার হসপিটাল ও পিটিরোচের সঙ্গে এই সমঝোতা স্বাক্ষরিত হয়। ইন্দোনেশিয়ার পড়ুয়াদের দুটি দল সফলভাবে প্রশিক্ষণ নিয়েছে। প্রতিটি দলে ছিলেন ৩০ জন। ক্যান্সার রোগীদের দিশা-নির্দেশ প্রদানকারী এই কর্মসূচির প্রশিক্ষণ নিয়ে ১০০ শতাংশ নিয়োগ পেয়েছেন তাঁরা।
টাটা মেমোরিয়াল সেন্টার কেভাত নামে একটি নতুন প্যারা মেডিকেল পরিষেবার সূচনা করেছে। এখান থেকে প্রশিক্ষণ নিয়ে গত তিন বছরে প্রায় ৪ লক্ষ রোগীর নেভিগেটরের কাজ করেছেন সদস্যরা। ডিপ্লোমাধারীরা প্যান ইন্ডিয়া, বেসরকারি হাসপাতাল, সরকারি প্রতিষ্ঠানে কাজের সুযোগ পাবে। ২০২২ সালের এপ্রিল মাসে সমঝোতাপত্র স্বাক্ষরের পর থেকে এই কর্মসূচি শুরু হয়েছে। বর্তমানে চিকিৎসক ও নার্স সহ ২৫ জন স্বাস্থ্য কর্মী ক্যান্সার রোগীদের দিশা-নির্দেশ দেওয়ার জন্য নির্বাচিত হয়েছেন।
রোগীর শুশ্রুষার জন্য যথাযথ প্রশিক্ষণপ্রাপ্ত কর্মী গোষ্ঠী তৈরি করাই এই কর্মসূচির লক্ষ্য। এই দিশা-নির্দেশকারীরা রোগ নির্ণয়, নাম নথিভুক্তি সহ অন্যান্য কাজে রোগীর সহায়তা, রোগের বিবরণ ও চিকিৎসা পদ্ধতি বুঝিয়ে দেওয়া, চিকিৎসা প্রদানকারী দলের সঙ্গে যোগাযোগ স্থাপন, রোগীর পরিবারের আর্থিক পরিস্থিতি সম্পর্কে ধারণা এবং রোগী ও তাঁর পরিবারকে মানসিকভাবে সাহায্য করার মতো কাজ করে থাকেন।
ইন্দোনেশিয়ায় ক্যান্সার চিকিৎসার মানোন্নয়নে ক্যান্সার রোগীদের নেভিগেশন কর্মসূচির অংশীদারিত্ব চুক্তি সম্পর্কে বিস্তারিত জানতে এই লিঙ্কে ক্লিক করুন - https://pib.gov.in/PressReleasePage.aspx?PRID=1814500
PG/PM/SB
(Visitor Counter : 76
স্বরাষ্ট্র মন্ত্রক
কেন্দ্রশাসিত জম্মু ও কাশ্মীরে সোস্যাল মিডিয়া প্ল্যাটফর্ম ব্যবহারের জন্য কোনো ব্যক্তির বিরুদ্ধে রাষ্ট্রদোহীতা আইনের আওতায় মামলা রুজু করা হয়নি
নয়াদিল্লী, ১১ মার্চ, ২০২০
জম্মু ও কাশ্মীর কেন্দ্রশাসিত অঞ্চল হওয়ার পর থেকে এখনও পর্যন্ত সেখানে সোস্যাল মিডিয়া প্ল্যাটফর্ম ব্যবহারের জন্য কোনো ব্যক্তির বিরুদ্ধে রাষ্ট্রদোহীতা আইনের আওতায় মামলা রুজু করা হয়নি। কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি আজ রাজ্যসভায় এক প্রশ্নের লিখিত জবাবে একথা জানিয়েছেন।
CG/BD/NS
(Visitor Counter : 47
স্বাস্থ্যওপরিবারকল্যাণমন্ত্রক
সার্বিক টিকাকরণের লক্ষ্য অর্জনে নতুন করে টিকার বরাত দেওয়া হয়েছে
২৫ কোটি কোভিশিল্ড এবং ১৯ কোটি কোভ্যাক্সিন টিকার ডোজ কেনা হবে
নতুন দিল্লি, ৮ জুন, ২০২১
কেন্দ্রীয় সরকার সার্বিক টিকাকরণের লক্ষ্যে গত ১৬-ই জানুয়ারী থেকে রাজ্য ও কেন্দ্রশাসিত অঞ্চলগুলিকে সঙ্গে নিয়ে কার্যকরি টিকাদান অভিযান শুরু করেছে । এরই অঙ্গ হিসেবে গত পয়লা মে থেকে ১৮ বছরের ঊর্ধ্বে সমস্ত প্রাপ্ত বয়স্কদের জন্য টিকাকরণের লক্ষ্যে একাধিক পদক্ষেপ গ্রহণ করেছে কেন্দ্রীয় সরকার । এখন দেশব্যাপী ১৮ বছরের ঊর্ধ্বে সমস্ত নাগরিকদের বিনামূল্যে টিকা দেওয়ার উদ্যোগ নিয়েছে সরকার ।
এরই অঙ্গ হিসেবে গতকাল প্রধানমন্ত্রী জাতীয় টিকাকরণ অভিযান কর্মসূচির নির্দেশিকা পরিবর্তনের কথা ঘোষণা করেন । এরপর কেন্দ্রীয় স্বাস্থ্য মন্ত্রক সিরাম ইনস্টিটিউট অফ ইন্ডিয়াকে ২৫ কোটি কোভিশিল্ড এবং ভারত বায়োটেককে ১৯ কোটি কো-ভ্যাকসিন টিকার ডোজ সরবরাহের বরাত দিয়েছে ।
এই মোট ৪৪ কোটি কোভিড টিকা চলতি বছরের ডিসেম্বরের মধ্যে পাওয়া যাবে । পাশাপাশি উভয় কোভিড টিকা কেনার জন্য আগাম ৩০ শতাংশ টাকা ভারত বায়োটেক এবং সিরাম ইনস্টিটিউটকে দেওয়া হয়েছে ।
CG/SS/RAB
(Visitor Counter : 230
প্রধানমন্ত্রীরদপ্তর
উত্তর প্রদেশের পিলিভিটে সড়ক দুর্ঘটনায় মৃত্যুর খবরে প্রধানমন্ত্রীর শোক প্রকাশ
নয়াদিল্লি, ২৩ জুন, ২০২২
প্রধানমন্ত্রী শ্রী নরেন্দ্র মোদী উত্তর প্রদেশের পিলিভিটে এক সড়ক দুর্ঘটনায় মৃত্যুর খবরে শোক প্রকাশ করেছেন। তিনি আহতদের দ্রুত আরোগ্যও কামনা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “উত্তর প্রদেশের পিলিভিটের মর্মান্তিক সড়ক দুর্ঘটনায় যাঁরা প্রিয়জনকে হারিয়েছেন, তাঁদের প্রতি আমি আমার শোক-সমবেদনা জ্ঞাপন করছি। আহতদের দ্রুত আরোগ্যও কামনা করছি”।
PG/SC/SB
(
প্রধানমন্ত্রীরদপ্তর
সহকারি সচিবদের অনুষ্ঠানের সমাপ্তি অধিবেশন : প্রধানমন্ত্রীর সামনে বক্তব্য পেশ
নয়াদিল্লি, ২৭ সেপ্টেম্বর,২০১৮
নতুন দিল্লিতে গতকাল সহকারি সচিবদের এক অনুষ্ঠানের সমাপ্তি অধিবেশনে ২০১৬ ব্যাচের আইএএস আধিকারিকরা প্রধানমন্ত্রী শ্রী নরেন্দ্র মোদীর সামনে তাঁদের ব্যক্তব্য পেশ করেন।
আটটি ভিন্ন বিষয়ে সহকারি সচিবরা তাঁদের প্রেজেন্টেশন তথা তথ্য সম্বলিত বিবরণী প্রধানমন্ত্রীর সামনে তুলে ধরেন। এই বিষয়গুলির মধ্যে ছিল – কৃষি থেকে আয় বৃদ্ধি; মৃত্তিকা স্বাস্থ্য কার্ড; অভিযোগ নিষ্পত্তি; নাগরিক-কেন্দ্রিক পরিষেবা; বিদ্যুৎ ক্ষেত্রের সংস্কার; পর্যটক সহায়তা; ই-নিলাম এবং স্মার্ট শহরাঞ্চলীয় বিকাশ।
এই উপলক্ষে প্রধানমন্ত্রী বলেন, সহকারি সচিবদের এ ধরণের অনুষ্ঠান ও কর্মসূচি একেবারে নবীন ও প্রবীণ আধিকারিকদের পারস্পরিক মতবিনিময় এবং আলাপ-আলোচনার সুযোগ করে দেয়। আগামী দিনগুলিতে বিভিন্ন মন্ত্রকের সঙ্গে যুক্ত থাকার সময়ে নবীন এই আধিকারিকরা যে অভিজ্ঞতা সঞ্চয় করবেন, তা আত্মস্থ করে পরবর্তী সময়ে তার সদ্ব্যবহারের জন্য প্রধানমন্ত্রী তাঁদের উৎসাহিত করেন। সরকারের কাছ থেকে সাধারণ মানুষের যে প্রত্যাশা রয়েছে, তরুণ এই আধিকারিকদের তা বিবেচনায় রেখে সেগুলি পূরণ করার জন্য কর্মজীবনে নিজেদের সেরাটা দিতেও প্রধানমন্ত্রী তাঁদের পরামর্শ দেন।
প্রধানমন্ত্রী তরুণ এই আধিকারিকদেরকে নিজেদের কর্তব্য পালনের সময়ে আশেপাশে থাকা মানুষের সঙ্গে যোগাযোগ গড়ে তুলতে উৎসাহিত করেন। তিনি বলেন, সাধারণ মানুষের সঙ্গে ঘনিষ্ঠ সম্পর্ক গড়ে তোলার মধ্যেই তাঁদের কর্তব্য ও উদ্দেশ্যগুলির সাফল্যপ্রাপ্তি নিহিত রয়েছে।
অনুষ্ঠানের সমাপ্তি-পর্বে নবীন এই আধিকারিকদের পেশ করা প্রেজেন্টেশনের প্রশংসা করেন প্রধানমন্ত্রী।
CG/BD/SB…
(Visitor Counter : 90
প্রতিরক্ষামন্ত্রক
শৌর্য চক্র ফেরত দেওয়ার ক্ষতিকারক খবরের লক্ষ্য প্রতিরক্ষা বাহিনীর সুনাম নষ্ট করা
নয়াদিল্লী, ১৫ ডিসেম্বর, ২০২০
একটি আঞ্চলিক ভাষার সংবাদপত্র ১৫ ডিসেম্বর প্রকাশিত একটি প্রতিবেদনে দাবি করেছে যে ২৫ হাজার শৌর্য চক্র প্রাপক কৃষকদের আন্দোলনের সমর্থনে পদক ফিরিয়ে দিয়েছেন।
এটা সম্পূর্ণ মিথ্যা, পুরোপুরি ভিত্তিহীন এবং ক্ষতিকারক এবং আমাদের সাহসী প্রতিরক্ষা বাহিনীর সুনাম, সম্মান এবং গর্ব নষ্ট করাই এর লক্ষ্য। বস্তুত ১৯৯৬ থেকে ২০১৯এর মধ্যে শৌর্য চক্রের প্রকৃত প্রাপকের সংখ্যা ২ হাজার ৪৮।
সংবাদ মাধ্যমকে পরামর্শ দেওয়া হচ্ছে সতর্ক থাকার জন্য, তথ্য যাচাই করার জন্য এবং এই ধরনের সম্পূর্ণ মিথ্যা এবং ক্ষতিকারক খবর প্রচার থেকে বিরত থাকার জন্য।
প্রধানমন্ত্রীরদপ্তর
অনিশ্চয়তা, অস্থির এবং রাজনৈতিক বাধ্যবাধকতার তিনটি দশক পর একটি শক্তিশালী ও স্থায়ী সরকার গড়ে তোলার জন্য দেশবাসীকে প্রধানমন্ত্রীর অভিনন্দন
সরকার 'সর্বজন হিতায়, সর্বজন সুখায়' ভাবনাকে বাস্তবায়িত করতে জনসাধারণের অর্থের প্রতিটি পয়সা যাতে সঠিক ভাবে ব্যয় করা হয়, তার জন্য প্রতিটি মুহূর্তে কাজ করে চলেছে : প্রধানমন্ত্রী
শ্রী মোদী দেশের সুষম উন্নয়নের জন্য বিভিন্ন ক্ষেত্রে চাহিদা মেটাতে নতুন নতুন মন্ত্রকগুলির ভূমিকার ওপর গুরুত্ব দিয়েছেন
নতুন দিল্লি, ১৫ আগস্ট , ২০২৩
প্রধানমন্ত্রী শ্রী নরেন্দ্র মোদী আজ ৭৭তম স্বাধীনতা দিবস উপলক্ষে লালকেল্লার প্রাকার থেকে জাতির উদ্দেশে ভাষণ দিয়েছেন। তাঁর ভাষণে প্রধানমন্ত্রী অনিশ্চয়তা, অস্থির এবং রাজনৈতিক বাধ্যবাধকতার তিনটি দশক পর একটি শক্তিশালী ও স্থায়ী সরকার গড়ে তোলার জন্য দেশবাসীকে অভিনন্দন জানিয়েছেন। তিনি বলেন, দেশে বর্তমানে এমন একটি সরকার রয়েছে যে সরকার 'সর্বজন হিতায়, সর্বজন সুখায়' ভাবনাকে বাস্তবায়িত করতে জনসাধারণের অর্থের প্রতিটি পয়সা যাতে সঠিক ভাবে ব্যয় করা হয়, তার জন্য প্রতি মুহূর্তে কাজ করে চলেছে। শ্রী মোদী বলেন, বর্তমান সরকার দেশকে অগ্রাধিকার দেওয়ার  ভাবনায় কাজ করে চলেছে। এরজন্য তিনি গর্বিত। তিনি আমলাতন্ত্রকে তাঁর হাত ও পা বলে বর্ণনা করেন, যাঁরা দেশের প্রতি প্রান্তে কাজ করে চলেছেন এবং বিভিন্ন সংস্কার বাস্তবায়িত করছেন। "আর তাই সংস্কার, কার্য সম্পাদন এবং রূপান্তরের এই সময়কালে ভারতের ভবিষ্যৎ গড়ে তোলা হচ্ছে। আমরা দেশের অভ্যন্তরের সেই শক্তিগুলিকে উৎসাহিত করছি, যাঁরা আগামী এক হাজার বছর দেশের ভিত্তিকে শক্তিশালী করে তুলবে।"
সুষম উন্নয়নের জন্য নতুন মন্ত্রক গঠন করা হয়েছে
প্রধানমন্ত্রী দেশজুড়ে সুষম উন্নয়নের জন্য বিভিন্ন ক্ষেত্রে চাহিদা মেটাতে নতুন নতুন মন্ত্রকগুলির ভূমিকা প্রসঙ্গে বিস্তারিতভাবে জানিয়েছেন। বর্তমান বিশ্বের যুবশক্তিকে প্রয়োজন, আর যুবশক্তির দক্ষতাকে প্রয়োজন। প্রধানমন্ত্রী আশাপ্রকাশ করেন, নতুন দক্ষতা বিকাশ মন্ত্রক শুধুমাত্র ভারতের চাহিদাই পূরণ করবে না, সারা বিশ্বের চাহিদা মেটাবে।
শ্রী মোদী বলেন, আমাদের দেশের প্রত্যেক নাগরিকের কাছে যাতে বিশুদ্ধ পানীয় জল পৌঁছায় তা নিশ্চিত করতে জলশক্তি মন্ত্রক কাজ করছে। "পরিবেশকে রক্ষা করার জন্য বিভিন্ন সংবেদনশীল ব্যবস্থাপনার উন্নয়নের প্রতি আমরা আমাদের অঙ্গীকার পুনর্ব্যক্ত করছি।" করোনা অতিমারীর সময়ে কিভাবে ভারত সারা বিশ্বকে পথ দেখিয়েছিল সেই প্রসঙ্গ উল্লেখ করে তিনি বলেন, সরকার একটি পৃথক মন্ত্রক গঠন করেছে - আয়ুষ। আজ যোগ এবং আয়ুষ সারা বিশ্বজুড়ে আলোচিত। ভারত করোনার মোকাবিলায় দৃঢ় পদক্ষেপ নিয়েছে। সারা বিশ্বের জন্য একটি সর্বাঙ্গীন স্বাস্থ্য পরিষেবা ব্যবস্থা নিয়ে ভাবনা-চিন্তা করার এটিই আদর্শ সময়।
পৃথক মৎস্য ও পশুপালন এবং দোহ  মন্ত্রক গড়ে তোলার প্রসঙ্গ উল্লেখ করে প্রধানমন্ত্রী বলেন, এগুলি দেশের অর্থনীতিতে গুরুত্বপূর্ণ ভূমিকা পালন করে। সমাজের কেউ যাতে বাদ না পড়েন এবং সরকারের বিভিন্ন সুযোগ সুবিধা যাতে সমাজের প্রতিটি অংশের মানুষের কাছে পৌঁছায়, নতুন মন্ত্রক তা নিশ্চিত করতে গুরুত্বপূর্ণ ভূমিকা পালন করবে।
সমাজের অর্থনীতিতে সমবায় আন্দোলনকে অত্যন্ত গুরুত্বপূর্ণ বলে প্রধানমন্ত্রী জানান, সদ্য গড়ে তোলা সমবায় মন্ত্রক বিভিন্ন প্রতিষ্ঠানের মাধ্যমে তার কর্মকান্ডের বিস্তার ঘটাচ্ছে, যাতে সমাজের দরিদ্রতম মানুষটির কথা শোনা হয় এবং তাদের চাহিদা পূরণ করা হয়। এই মন্ত্রক দেশের উন্নয়নে ক্ষুদ্র ক্ষুদ্র অংশগুলির জন্য সংগঠিত ভাবে কাজ করে চলেছে। "আমরা সহযোগিতার মাধ্যমে সমৃদ্ধির পথকে অনুসরণ করে চলেছি।"
(AC/CB/AS
কর্মী, জন-অভিযোগএবংপেনশনমন্ত্রক
সরকারি আধিকারিকদের ৩৬০ ডিগ্রি মূল্যায়ন
নয়াদিল্লি, ৬ ফেব্রুয়ারি, ২০২০
ভারত সরকারের বরিষ্ঠ স্তরের পদে আধিকারিকদের তালিকাভুক্তির প্রক্রিয়ায় বিভিন্ন সূত্র থেকে পাওয়া তথ্যের ভিত্তিতে ৩৬০ ডিগ্রি মূল্যায়ন ব্যবস্থার সূচনা হয়েছে। বিভিন্ন সূত্র থেকে পাওয়া তথ্য ছাড়াও সার্বিক সার্ভিস রেকর্ড, ভিজিল্যান্সের প্রতিবেদন এবং সংশ্লিষ্ট আধিকারিকের সুবিধার প্রতি নজর দেওয়া হবে তালিকাভুক্তির সময়।
যে সমস্ত প্রার্থীদের যুগ্ম সচিব হিসেবে নিয়োগ করা হয়েছে পার্শ্বীয় নিয়োগ নীতির অধীনে, তাঁরা সরকারের সঙ্গে চুক্তি স্বাক্ষর করেছেন। চুক্তি অনুযায়ী পার্শ্বীয় নিয়োগ নীতির অধীনে নিযুক্ত যুগ্ম সচিবের কর্মদক্ষতা প্রতি বছর মূল্যায়ন করা হবে।
রাজ্যসভায় আজ এক প্রশ্নের লিখিত জবাবে একথা জানিয়েছেন উত্তর-পূর্বাঞ্চলের উন্নয়ন , প্রধানমন্ত্রীর দপ্তর, কর্মীবর্গ, জন-অভিযোগ ও পেনশন, পারমাণবিক শক্তি এবং মহাকাশ প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 75
প্রধানমন্ত্রীরদপ্তর
প্রধানমন্ত্রী নরেন্দ্র মোদী তাঁর আসন্ন মার্কিন যুক্তরাষ্ট্র সফর ঘিরে উৎসাহ- উদ্দীপনার জন্য সকলকে ধন্যবাদ জানিয়েছেন
নতুন দিল্লি, ১৯ জুন, ২০২৩
প্রধানমন্ত্রী নরেন্দ্র মোদী তাঁর আসন্ন মার্কিন যুক্তরাষ্ট্র সফর ঘিরে মার্কিন কংগ্রেসের সদস্য, চিন্তাবিদসহ সমাজের বিভিন্ন ক্ষেত্রের মানুষের উৎসাহ-উদ্দীপনার জন্য সকলকে ধন্যবাদ জানিয়েছেন।
এক ট্যুইটবার্তায় প্রধানমন্ত্রী বলেছেন :
“মার্কিন কংগ্রেসের সদস্য, চিন্তাবিদ এবং অন্যরা আমার আসন্ন মার্কিন যুক্তরাষ্ট্র সফর ঘিরে তাদের উৎসাহ ও উদ্দীপনার কথা জানিয়েছেন। এজন্য আমি তাদের ধন্যবাদ জানাই। বিভিন্ন ক্ষেত্রের এই সহায়তা ভারত-মার্কিন সম্পর্কের ব্যাপ্তি ও গভীরতাকে তুলে ধরে।”
AC / AC/AG
(
অর্থমন্ত্রক
টিডিএস এবং টিসিএস এর হার কমানো হয়েছে
নয়াদিল্লি, ১৩ মে, ২০২০
কোভিড-১৯ মহামারীর প্রেক্ষিতে উদ্ভূত আর্থিক পরিস্থিতি মোকাবিলায় করদাতাদের সুবিধার্থে আরও তহবিল যোগানের জন্য ট্যাক্স ডিডাকশন অ্যাট সোর্স বা টিসিএস এর হার কমানো হয়েছে। এই হার মাসিক বেতন বহির্ভূত নির্দিষ্ট পেমেন্টের ক্ষেত্রে ২০২০’র ১৪ই মে থেকে ২০২১ সালের ৩১শে মার্চ পর্যন্ত ২৫ শতাংশ কমানোর সিদ্ধান্ত হয়েছে। একইভাবে, ট্যাক্স কালেকশন অ্যাট সোর্স বা টিসিএস বাবদ নির্দিষ্ট চালানের ক্ষেত্রেও ২০২০’র ১৪ই মে থেকে ২০২১ – এর ৩১শে মার্চ পর্যন্ত করযোগ্য হার ২৫ শতাংশ কমানো হয়েছে।
এই প্রেক্ষিতে বিভিন্ন ধরনের পেমেন্ট অনুযায়ী, বর্তমান টিডিএস – এর হার ১০ শতাংশ থেকে ৭.৫ শতাংশ, কোনও ক্ষেত্রে বর্তমান হার ১ শতাংশ থেকে কমে ০.৭৫ শতাংশ, বর্তমান ৫ শতাংশ হারে টিডিএস কমে ৩.৭৫ শতাংশ, ২০ শতাংশ টিডিএস- এর ক্ষেত্রে হার কমে ১৫ শতাংশ, ২৫ শতাংশের ক্ষেত্রে হার কমে ১৮.৭৫ শতাংশ, ৩০ শতাংশ টিডিএস – এর ক্ষেত্রে হার কমে ২২.৫ শতাংশ এবং ২ শতাংশ হারে টিডিএস কমে ১.৫ শতাংশ স্থির হয়েছে। একইভাবে, টিসিএস – এর বর্তমান হারও টিডিএস – এর হার অনুযায়ী কমছে।
উল্লেখ করা যেতে পারে, টিডিএস এবং টিসিএস উভয় ক্ষেত্রেই কর ছাড়ের এই সুবিধা ২০২০’র ১৪ই মে থেকে ২০২১ – এর ৩১শে মার্চ পর্যন্ত পাওয়া যাবে। তবে, যেসব ক্ষেত্রে প্যান বা আধার সংক্রান্ত বিবরণ কর্তৃপক্ষের কাছে পেশ করা হয়নি, সেই সমস্ত ক্ষেত্রে উচ্চ হারে টিডিএস বা টিসিএস বজায় থাকছে। উদাহরণ-স্বরূপ বলা যেতে পারে, যদি আয়কর আইনের ২০৬  ধারার আওতায় ২০ শতাংশ হারে কর আরোপের প্রয়োজন থাকে, সেক্ষেত্রে প্যান বা আধারের বিবরণ পেশ না করার জন্য ২০ শতাংশ হারে কর আদায় করা হবে। বর্তমান টিডিএস এবং টিসিএস হার কমানোর যে কথা ঘোষণা করা হয়েছে, সেই অনুযায়ী ১৫ শতাংশ হারে টিডিএস বা টিসিএস – এর সুবিধা মিলবে না।
(CG/BD/SB
জাহাজচলাচলমন্ত্রক
গুরুত্বপূর্ণ বন্দরগুলির ড্রেজিং নীতি নির্দেশিকা ২০২০ সংক্রান্ত খসড়ার বিষয়ে মতামত আহ্বান
নতুন দিল্লি, ০৪ জানুয়ারি, ২০২১
কেন্দ্রীয় বন্দর, জাহাজ চলাচল এবং অভ্যন্তরীণ জলপথ মন্ত্রকের পক্ষ থেকে গুরুত্বপূর্ণ বন্দরগুলিতে ড্রেজিং বা পলি উত্তোলন সংক্রান্ত খসড়া নীতি নির্দেশিকার ব্যাপারে মতামত আহ্বান করা হয়েছে। উল্লেখ করা যেতে পারে মন্ত্রক সংশ্লিষ্ট সব পক্ষের সঙ্গে আলোচনা করে এই খসড়া নীতি নির্দেশিকা তৈরি করেছে।
মন্ত্রকের ওয়েবসাইটে খসড়া নীতি নির্দেশিকা দেওয়া রয়েছে।
এছাড়াও, মেল করে নিম্নলিখিত ই-মেল আইডি-তে anil.pruthi[at]nic[dot]in আগামী ৩১ জানুয়ারির মধ্যে মতামত পাঠানো যেতে পারে।
গুরুত্বপূর্ণ বন্দরগুলিতে ব্যয় সাশ্রয়ী উপায়ে পলি উত্তোলন সংক্রান্ত প্রকল্পগুলির কাজ পূর্ব নির্ধারিত সময় সীমার মধ্যে শেষ করতে এই নীতি নির্দেশিকা অনুসরণ করা হবে।
প্রধানমন্ত্রীরদপ্তর
কমনওয়েলথ গেমসে ভারোত্তোলনে ৫৫ কেজি বিভাগে রৌপ্য পদক জয়ী সঙ্কেত সরগর-কে প্রধানমন্ত্রীর অভিনন্দন
নয়াদিল্লি, ৩০ জুলাই, ২০২২
প্রধানমন্ত্রী শ্রী নরেন্দ্র মোদী ২০২২ সালের কমনওয়েলথ গেমস-এ ভারোত্তোলনে ৫৫ কেজি বিভাগে রৌপ্য পদক জয়ী সঙ্কেত সরগর-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “সঙ্কেত সরগর এক ব্যতিক্রমি সাফল্য অর্জন করেছেন ! কমনওয়েলথ ক্রীড়া প্রতিযোগিতায় তিনি রৌপ্য পদক জয় করেছেন। তাঁকে অভিনন্দন জানাই এবং আগামীদিনে তাঁর অনেক সাফল্য কামনা করি।”
(PG/CB/NS
প্রধানমন্ত্রীরদপ্তর
ক্রিকেট খেলোয়াড় ঋষভ পন্থের দুর্ঘটনার খবরে প্রধানমন্ত্রী মর্মাহত
নয়াদিল্লি, ৩০ ডিসেম্বর ২০২২
প্রধানমন্ত্রী শ্রী নরেন্দ্র মোদী বিশিষ্ট ক্রিকেট খেলোয়াড় শ্রী ঋষভ পন্থের দুর্ঘটনার খবরে দুঃখপ্রকাশ করেছেন।
এক ট্যুইট বার্তায় প্রধানমন্ত্রী বলেছেন –
“বিশিষ্ট ক্রিকেট খেলোয়াড় ঋষভ পন্থের দুর্ঘটনার খবরে আমি মর্মাহত। আমি তাঁর সুস্বাস্থ্য এবং দ্রুত আরোগ্য কামনা করি। @RishabhPant17”
PG/CB/DM/
(